Diari Oficial de la Generalitat Valenciana


Sumari del DOGV 8438, del 05-12-2018 (2018/11888)

DECRET 216/2018, de 30 de novembre, del Consell, pel qual es concedeix la Distinció per la Defensa dels Drets i Llibertats Constitucionals a la plataforma Mesa Estatal pel Blindatge de les Pensions (MERP).
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8438

Data del DOGV
:   05-12-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/11597


Data del document
:   30-11-2018

Organisme emissor
:   Presidència de la Generalitat

Tipus de document
:   Decret

Descriptors 

:   * distinció honorífica

DECRET 216/2018, de 30 de novembre, del Consell, pel qual es concedeix la Distinció per la Defensa dels Drets i Llibertats Constitucionals a la plataforma Mesa Estatal pel Blindatge de les Pensions (MERP). [2018/11383]  
El Consell va aprovar, el 4 de desembre de 2015, el Decret 218/2015, pel qual es crea la Distinció per la Defensa dels Drets i Llibertats Constitucionals, amb la finalitat de commemorar el Dia de la Constitució Espanyola a la Comunitat Valenciana, amb la concessió d'una distinció de caràcter honorífic que reconega la trajectòria de persones o entitats que hagen destacat en la defensa i promoció dels drets, llibertats i deures que recull el títol I de la Constitució.  
  
La Mesa Estatal pel Blindatge de les Pensions (MERP) és una plataforma unitària nascuda en 2013 amb l'objectiu de promoure una reforma de la Constitució per a prohibir expressament qualsevol mesura que rebaixe el poder adquisitiu de les pensions o permeta la privatització, parcial o total, del sistema públic de pensions.  
Aquesta plataforma està integrada per forces socials, sindicals i polítiques de diferent signe ideològic i orientació política unides per una única lluita que ens afecta a totes i tots com és la consideració de les pensions com un dret fonamental.  
En els últims anys s'han blindat altres aspectes en la Constitució Espanyola com, per exemple, l'article 135, que obliga les administracions públiques a adequar les seues actuacions al principi d'estabilitat pressupostaria i garanteix que les despeses dels pressupostos i el pagament del deute tindran prioritat absoluta.  
Les pensions són un dret social que forma part del tercer pilar de l'estat de benestar, els serveis socials, junt amb el dret a l'educació i a la sanitat, per la qual cosa també s'han de blindar constitucionalment, de la mateixa manera que altres qüestions molt importants en la vida de la gent.  
Per això, la campanya de la MERP «Blindar las pensiones» reivindica incloure en la Constitució Espanyola un nou article que reculla com a obligació constitucional el manteniment del poder adquisitiu real de les pensions i, per tant, la impossibilitat que cap mena de mesura, ja siguen retallades, increments impositius, establiment de copagaments, augment de les tarifes dels serveis bàsics o qualsevol altra puga afectar les pensions.  
L'objectiu de la MERP és que les pensions no siguen considerades com una expectativa de dret o una directriu econòmica i social, sinó, directament, un dret fonamental, de manera que la Constitució Espanyola blinde explícitament el dret a una pensió digna, en contra de la privatització, i que els pensionistes i les persones jubilades tinguen garantida la seua capacitat adquisitiva i, per tant, que les pensions es revaloritzen en relació amb la carestia de la vida.  
Per tot això, d'acord amb l'article 3 del Decret 218/2015, de 4 de desembre, del Consell, pel qual es crea la Distinció per la Defensa dels Drets i Llibertats Constitucionals, en reconeixement a un activisme ciutadà que hui reivindica garantir unes condiciones de vida i un futur per a tots, a proposta del president de la Generalitat, amb la deliberació prèvia del Consell en la reunió de 30 de novembre de 2018,  
  
  
  
DECRETE  
  
Concedir la Distinció per la Defensa dels Drets i Llibertats Constitucionals a la plataforma Mesa Estatal pel Blindatge de les Pensions (MERP).  
  
València, 30 de novembre de 2018  
  
El president de la Generalitat,  
XIMO PUIG I FERRER